
Ministru kabineta sēdes protokollēmums

Informatīvais ziņojums "Informatīvais ziņojums "Latvijas Ziņojums Apvienoto Nāciju Organizācijai par ilgtspējīgas attīstības mērķu ieviešanu. 2022.g.""

· 1. Pieņemt zināšanai informatīvo ziņojumu.
· 2. Pilnvarot Izglītības un zinātnes ministri A.Muižnieci, Izglītības un zinātnes ministres biroja vadītāju Amandu Zalpēteri, Izglītības un zinātnes ministrijas Valsts sekretāra vietnieci un Politikas iniciatīvu un attīstības departamenta direktori Ilzi Salenieci, Latvijas Republikas Pastāvīgās pārstāvniecības ANO Ņujorkā vēstnieku Andreju Pildegoviču, Latvijas Republikas Pastāvīgās pārstāvniecības ANO Ņujorkā trešo sekretāri Lindu Ozoliņu, Pārresoru koordinācijas centra vadītāju Pēteri Vilku, Pārresoru koordinācijas centra vadītāja vietnieku Vladislavu Vesperi, Vides aizsardzības un reģionālās attīstības ministrijas Koordinācijas departamenta direktoru Māri Klismetu, Vides aizsardzības un reģionālās attīstības ministrijas Koordinācijas departamenta vecāko eksperti Lindu Tiltu un biedrības “Latvijas Platforma attīstības sadarbībai” direktori Inesi Vaivari pārstāvēt Latvijas Republiku Apvienoto Nāciju Organizācijas Augsta līmeņa politikas forumā 2022. gada 5.-15.jūlijā. Delegācijas sastāvs var tikt papildināts/precizēts.
· 3. Uzdot Izglītības un zinātnes ministrei A.Muižniecei vadīt Latvijas delegāciju pārstāvībai Apvienoto Nāciju Organizācijas Augsta līmeņa politikas forumā un 2022. gada 12. jūlijā (provizorisks datums) sniegt tajā Latvijas ziņojumu par Ilgtspējīgas attīstības mērķu ieviešanu.

